Seesama naiste tants tõi roosiaia murule kokku ka peaaegu kõik Kadrioru naised. Just tantsukeel pani sõna otses mõttes ühte jalga astuma presidendi nõunikud, osakonna juhatajad ja spetsialistid, aedniku ja koka ning peaaegu kõik sekretärid. Naiste Tantusupeo kunstiline juht Ülo Luht ei mõista nalja - ta on tõeline diktaator. Proovis räägib ainult  tema. Seda ei juhtu just tihti, et naised, keda kuulab president, ühtäkki protestita vaikimisnõudele alluvad. Ent siin tuleb õppida kogu keha ja südamega kõnelema.